792 DE AUGMENT1S SCIENT1ARUM 



CAPUT III. 



Partitiones Doctrines de Imperio, sive Republica, omittuntur ; 

 tantum aditus fit ad Desiderata duo ; Doctrinam de Pro- 

 ferendis Finibus Imperil, et Doctrinam de Justitia Universal!, 

 sive de Fontibus Juris. 



VENIO jam ad Artem Imperil, sive Doctrinam de Republica 

 Administranda ; sub qua etiam CEconomica continetur, ut 

 Familia sub Civitate. In hac parte, sicut jam antea dixi, 

 silentium mini imperavi. Neque tamen prorsus diffidere debui, 

 quin possim de ilia fortasse non imperite aut inutiliter disserere ; 

 utpote qui longa experientia edoctus, et per tot munerum et 

 honorum gradus ad amplissimum regni magistratum, favore 

 Majestatis tuaj indulgentissimo, nullo merito meo, evectus 

 fuerim; eundemque magistratum per annos quatuor integros 

 gesserim ; et quod pluris est, Majestatis tuae mandatis et collo- 

 quiis per annos octodecim continues assueverim (quod etiam 

 e stipite aliquo politicum exculpere potuisset) ; quique etiam, 

 inter omnes artes, plurimum temporis in historiis et legibus 

 contriverim. Quae omnia non jactantia ad posteros refero, sed 

 quia ad literarum dignitatem nonnihil pertinere putem, quod 

 homo quispiam ad literas potius quam ad aliud quicquam natus, 

 et ad res gerendas nescio quo fato contra genium suum abreptus, 

 ad civilia tamen munera tarn honorifica et ardua sub rege pru- 

 dentissimo assumptus fuerit, Verum, si quid circa Politicam 

 posthac parturiet otium meum, erit fortasse proles aut abortiva 

 aut posthuma. Interim, ne scientiis omnibus jam veluti in 

 subselliis suis collocatis, sedes haec tarn excelsa omnino vacet, 

 decrevi duas tantum Civilis Scientiae portiones, quaB ad Arcana 

 Imperil non pertinent, sed sunt naturae magis communis, ut 

 Desiderata notare, earumque more nostro Exempla proponere. 



Cum Artes Imperii tria Officia Politica complectantur ; 

 primo, ut Imperium conservetur ; secundo, ut beatum efficiatur et 

 florens; tertio, ut amplificetur finesque ejus longius proferantur ; 

 de duobus primis Officiis maxima ex parte egregie a nonnullis 

 tractatum est ; de tertio siletur. Illud itaque inter Desiderata 

 reponemus, et more nostro Exemplum ejus proponemus ; earn 

 doctrinae partem Consulem Paludatum, sive Doctrinam de 

 Proferendis Imperii Finibus, nominantes. 



